29.1.2015 Jurnalul Oficial al Uniunii Europene L23/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) 2015/ 131 AL COMISIEI din 23 ianuarie 2015 de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terţe (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 834/2007 al Consiliului din 28 iunie 2007 privind producția ecologică şi etichetarea produselor ecologice, precum şi de abrogare a Regulamentului (CEE) nr. 2092/91 (), în special articolul 33 alineatele (2) și (3) și articolul 38 litera (d), întrucât: (1) Anexa III la Regulamentul (CE) nr. 1235/2008 al Comisiei (?) cuprinde o listă a țărilor terțe ale căror sisteme de producție și măsuri de control pentru producţia ecologică a produselor agricole sunt recunoscute drept echivalente cu cele stabilite prin Regulamentul (CE) nr. 834/2007. Republica Coreea a depus la Comisie o cerere în conformitate cu articolul 33 alineatul (2) din Regulamentul (CE) nr. 834/2007, în scopul includerii pe lista stabilită în anexa III la Regulamentul (CE) nr. 1235/2008 pentru anumite produse agricole transformate. Republica Coreea a transmis informațiile necesare în conformitate cu articolele 7 şi 8 din același regulament. Examinarea acestor informații şi discuțiile ulterioare cu autoritățile din Republica Coreea şi o examinare la fața locului a normelor de producție și a măsurilor de control aplicate în Republica Coreea au dus la concluzia că, în această țară, normele care reglementează producţia şi controalele pentru producția ecologică a produselor agricole prelucrate pentru a fi utilizate ca alimente sunt echivalente cu cele stabilite în Regulamentul (CE) nr. 834/2007. În consecinţă, Republica Coreea ar trebui inclusă în lista stabilită în anexa III la Regulamentul (CE) nr. 1235/2008 pentru produsele agricole prelucrate pentru a fi utilizate ca alimente (produse din categoria D). Anexa IV la Regulamentul (CE) nr. 1235/2008 conține o listă a organismelor şși autorităților de control competente să desfăşoare controale și să elibereze certificate în țări terțe, în scopul echivalenței. Ca urmare a includerii Republicii Coreea în anexa III la regulamentul respectiv, organismele și autoritățile de control pertinente recunoscute până în prezent pentru importul de produse din categoria D din Republica Coreea ar trebui să fie eliminate din anexa IV. Prin urmare, anexele III și IV la Regulamentul (CE) nr. 1235/2008 ar trebui modificate în consecință. Includerea Republicii Coreea în anexa III la Regulamentul (CE) nr. 1235/2008 ar trebui să se aplice de la 1 februarie 2015. Cu toate acestea, pentru a permite operatorilor să se adapteze la modificările aduse anexelor III şi IV la Regulamentul (CE) nr. 1235/2008, modificarea acestei din urmă anexe ar trebui să se aplice doar după o perioadă de timp rezonabilă. () JOL189,20.7.2007, p. 1. () Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce priveşte regimul de import al produselor ecologice din țări terțe (JO L 334, 12.12.2008, p. 25).